Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1829

5. Eljárás 5.1. Oldat készítés A minta jellegétõl függõen az 5.1.1., 5.1.2. vagy 5.1.3. szakaszban elõírtak szerint készítsük az oldatot. Ugyanakkor készítsünk vizsgálati mintát nem tartalmazó vakpróbát. 5.1.1. Szerves anyagot nem tartalmazó minták Mérjünk 1 mg pontossággal legfeljebb 10 g vizsgálati mintát, amely várhatóan legfeljebb 3 g kloridot tartalmaz. Vigyük 500 ml-es mérõlombikba 400 ml vízzel, 20 oC körüli hõmérsékleten. Rázassuk 30 percig, majd töltsük jelig vízzel, rázzuk össze és szûrjük. 5.1.2. Szerves anyagot tartalmazó minták, kivéve az 5.1.3. alatt felsorolt termékeket. Mérjünk be a vizsgálati mintából 5 g körüli mennyiséget 1 mg pontossággal, valamint 1 g aktív szenet, és tegyük 500 ml-es mérõlombikba. Adjunk hozzá 400 ml kb. 20 oC-os vizet és 5 ml Carrez-I (3.7.) oldatot, rázzuk össze, majd adjunk hozzá 5 ml Carrez-II oldatot (3.8.). Rázassuk 30 percig rázógépen, töltsük jelig vízzel, rázzuk össze és szûrjük. 5.1.3. Fõtt takarmányok, lenpogácsa és -lisztek, valamint lenlisztben gazdag és egyéb termékek, amelyek növényi nyálka vagy kolloidális tartalma (pl. dextrinné alakított keményítõ) magas. Az 5.1.2. pontban leírtak szerint készítsünk oldatot, de ne szûrjük. Dekantáljuk (ha szükséges centrifugáljuk), mérjünk 100 ml-t a felülúszó folyadékból és vigyük 200 ml-es mérõlombikba. Rázzuk össze acetonnal (3.6.) és töltsük jelig acetonnal, rázzuk össze és szûrjük. 5.2. Titrálás Pipettázzuk Erlenmayer lombikba az 5.1.1., 5.1.2. vagy 5.1.3. alatt leírtak szerint nyert szûrlet 25–100 ml-ét (a várható klór tartalomtól függõen). Az aliquot rész 150 mg-nál több klórt (Cl) ne tartalmazzon. Egészítsük ki, ha szükséges legalább 50 ml-re vízzel, adjunk hozzá 5 ml salétromsavat (3.4.), 20 ml telített ammónium-vas(III)szulfát oldatot (3.3.) és két csepp ammónium-tiocianát oldatot (3.1.), az elõzetesen 0 jelig töltött bürettából. Adagoljunk egy másik bürettából ezüst-nitrát oldatot (3.2.) addig, hogy abból 5 ml legyen feleslegben. Adjunk hozzá 5 ml dietil-étert (3.5.), és rázzuk össze erõsen a csapadék koagulálása céljából. Titráljuk az ezüst-nitrát felesleget ammónium-tiocianát oldattal (3.1.), míg a vörös-barna szín egy percig megmarad.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes